Imtella' April 8, 2021 Koperattivi Malta laqgħet b'mod pożittiv il-ħidma li saret fl-aħħar jiem fil-Pitkalija biex ikun assigurat li l-prodotti tal-bdiewa jaslu għand il-konsumaturi. Hija nnutat dik li sejħet bħala "reżiljenza" minn dawk involuti, fosthom il-koperattiva tal-bdiewa, u qalet li huwa ta' sodisfazzjon tara l-prinċipji koperattivi mħaddma. Koperattivi Malta nsistiet li huma l-valuri tal-għaqda u l-koperazzjoni li wasslu lill-bdiewa jieħdu deċiżjonijiet biex iħarsu l-għixien tagħhom. "Fejn hemm l-għaqda u l-koperazzjoni minn kulħadd jinstabu s-soluzzjonijiet", żiedet tgħid Koperattivi Malta.